Laboutique De Austin is a guest house that makes me feel like staying in a hotel. This place is very comfortable and very safe, there is 24-hour security guard and CCTV. The entrance to the building with the passcode and room doors with key card. We can be reached easily by bus or MTR. The room is very nice, it's modern and clean. What I like most about this place is the bathroom and bed, all facilities are brand new and very comfortable bed.

Vincent is the best host and friend! I will certainly stay here again!

----------------

Laboutique De Austin เป็นเกสต์เฮาส์ที่ทำให้ผมรู้สึกเหมือนพักในโรงแรมเลยครับ เพราะห้องพักทั้งหมดถูกรีโนเวทขึ้นมาใหม่หมด ไม่ใช่เอาห้องเดิมของบ้านมาให้เราพัก ห้องพักอาจจะไม่ใหญ่มากแต่เมื่อเทียบราคากับห้องพักที่เราได้รับผมคิดว่าคงหาที่พักแบบนี้ในฮ่องกงไม่ได้อีกแล้วละครับ ความปลอดภัยดีมากครับ ทางเข้าตึกมีรหัสผ่านให้กด มีรปภ.ข้างล่างตึกตลอด 24 ชั่วโมงพร้อมกล้องวงจรปิด ประตูเกสต์เฮาส์และประตูห้องพักใช้คีย์การ์ดครับ ระบบจัดการของเกสต์เฮาส์ถือว่าดีครับมีเคาเตอร์เช็คอินเหมือนโรงแรมเลย และที่สำคัญที่ผมอยากแนะนำสำหรับคนไทยที่ไม่เก่งภาษาอังกฤษเหมือนผม คุณ Vincent สามารถพูดภาษาไทยกับคุณได้ครับ อาจจะพูดไม่เก่งเท่าไหร่แต่สามารถสื่อสารกันรู้เรื่องครับ
- การเดินทางมายังเกสต์เฮาส์แห่งนี้สะดวกมากครับ สามารถเดินทางมาโดยรถไฟใต้ดินถึง 3 สถานี คือ Austin(ใกล้สุด), Jordan และ Kowloon ถ้าหากใครดูแผนที่บนโทรศัพท์เป็นสามารถเดินทางมาถึงตึกที่พักได้โดยง่ายเลยครับ แต่ถ้าไม่เก่งเรื่องแผนที่ คุณ Vincent ช่วยคุณได้ครับ
- สิ่งอำนวยความสะดวกถ้าเทียบกับเกสต์เฮาส์อื่นผมว่าที่นี่มีครบครันมากครับ สบู่ แชมพู ยาสีฟัน แปลงสีฟัน หมวกอาบน้ำ ผ้าเช็ดตัว/เช็ดหน้า/เช็ดผม ทั้งหมดเปลี่ยนใหม่ทุก 2 วัน รวมถึงผ้าปูเตียงและปลอกหมอน/ผ้านวมครับ แต่จะมีพนักงานเข้ามาทำความสะอาด เก็บขยะ จัดผ้าปูเตียงให้ทุกวันครับ อุปกรณ์สุขภัณฑ์ต่างๆ ใช้ของมียี่ห้อทุกชิ้น เตียงนอนนุ่มนอนสบาย มีเครื่องปรับอากาศที่สามารถทำได้ทั้งความร้อนและเย็นเลยครับ มีทีวี กาต้มน้ำร้อน และไดร์เป่าผมด้วยครับ และไม่ต้องห่วงเรื่องปลั๊กไฟครับ ไม่ต้องเตรียมอะแดปเตอร์แปลงมาให้เกะกะเลย เพราะปลั๊กไฟที่นี้เป็นแบบ Universal เสียบกับปลั๊กได้ทุกแบบทั่วโลกเลยครับ

ไปฮ่องกงคราวหน้าผมยืนยันว่าจะกลับไปพักที่นี่อย่างแน่นอนครับ :)